Línuskip: Tað eru bara 4 línuskip til fiskarí, men vit vantað at fleiri fara avstað í næstum. Møguliga koma 2-3 línuskip at landa mánadagin. Tað er mest toskur og hýsa og so nakað av longu og brosmu. Eitt línuskip fiskar mest longu og brosmu, men landar neyvan í vikuni. Eitt ísfiskalínuskip er ávegis til Flemish Kap, meðan fimm frystilínuskip antin eru til fiskarí ella eru ávegis til Flemish Kap. Útróður: Streymurin er harður, men batnar út á vikuna. Veðri verður umskiftandi, so tí verður nokk ikki nógvur útróður, men nakað verður hóast alt. Djúpvatnstrolarar: Fýra eru til fiskarí. Ein landar vantandi fyrst í vikuni, hevur mest svartkalva og kongafisk. Hinir landa neyvan fyrr enn í aðru viku. Tveir fiska upsa og ein fiskar stinglaks. Partrolarar: Tey flestu eru til fiskarí og koma at landa sum vikan líður. Fiskaríið er framvegis smáligt. Trolbátar: Allir liggja við bryggju, men fara helst avstað tá veðri blívur betri. Garnaskip: Tvey fiska svartkalva og kemur annað at landað fyrst í vikuni og síðst í vikuni. Fiskaríið er brúkiligt.